Oma sünnilinnas Raplas ja Arvo Pärdi sünnipäeval Tallinnas sisustab kuulajate õhtu Arvo Pärdi muusikaga noor eesti helilooja ja dirigent Pärt Uusberg. Kahte heliloojat ei seo pelgalt ühisosa nimes, vaid ka püüdlus heakõlalise, endassesüüviva helikeele poole ja lähedus vaimulike tekstidega. Tallinna Kammerorkestri ja omaloodud kammerkooriga Head Ööd, Vend paneb Uusberg kõlama Arvo Pärdi teosed, mis on teda kõige enam inspireerinud. Spetsiaalselt Pärdi päevade kontsertideks loodud teosega teeb ta kummarduse vanema kolleegi loomingule.
#000004